CELEX: 32006D0200
Language: el
Date: 2006-02-22 00:00:00
Title: 2006/200/ΕΚ: Απόφαση της Επιτροπής, της  22ας Φεβρουαρίου 2006 , για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή, όσον αφορά τις Ηνωμένες Πολιτείες της Αμερικής  [κοινοποιηθείσα υπό τον αριθμό Ε(2006) 496]   (Κείμενο που παρουσιάζει ενδιαφέρον για τον ΕΟΧ)

10.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 71/50
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Φεβρουαρίου 2006
   για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή, όσον αφορά τις Ηνωμένες Πολιτείες της Αμερικής
   [κοινοποιηθείσα υπό τον αριθμό Ε(2006) 496]
   (Κείμενο που παρουσιάζει ενδιαφέρον για τον ΕΟΧ)
   (2006/200/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 2 της απόφασης,
   Εκτιμώντας τα ακόλουθα:
   
               (1)
            
            
               Στην απόφαση 97/296/ΕΚ της Επιτροπής, της 22ας Απριλίου 1997, για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή (2) παρατίθενται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. (3) Το μέρος I του παραρτήματος της εν λόγω απόφασης αναφέρει τις χώρες και τα εδάφη που καλύπτονται από ειδική απόφαση δυνάμει της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων, και το μέρος II του παραρτήματος αυτού αναφέρει τις χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ.
            
         
               (2)
            
            
               Η απόφαση 2006/199/ΕΚ της Επιτροπής (4) καθόρισε τους ειδικούς όρους εισαγωγής αλιευτικών προϊόντων από τις Ηνωμένες Πολιτείες της Αμερικής. Ως εκ τούτου, η χώρα αυτή πρέπει να συμπεριληφθεί στον κατάλογο του μέρους I του παραρτήματος της απόφασης 97/296/ΕΚ.
            
         
               (3)
            
            
               Για λόγους σαφήνειας, οι σχετικοί κατάλογοι πρέπει να αντικατασταθούν εξ ολοκλήρου.
            
         
               (4)
            
            
               Η απόφαση 97/296/ΕΚ θα πρέπει, συνεπώς, να τροποποιηθεί ανάλογα.
            
         
               (5)
            
            
               Η παρούσα απόφαση πρέπει να εφαρμόζεται από την ίδια ημέρα με την απόφαση 2006/199/ΕΚ για τον καθορισμό των ειδικών όρων εισαγωγής αλιευτικών προϊόντων από τις Ηνωμένες Πολιτείες της Αμερικής.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 97/296/ΕΚ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από τις 24 Απριλίου 2006.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 22 Φεβρουαρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 243 της 11.10.1995, σ. 17· απόφαση όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33· όπως διορθώθηκε στην ΕΕ L 195 της 2.6.2004, σ. 12).
   
      (2)  ΕΕ L 122 της 14.5.1997, σ. 21· απόφαση όπως τροποποιήθηκε τελευταία από την απόφαση 2005/501/ΕΚ (ΕΕ L 183 της 14.7.2005, σ. 109).
   
      (3)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από την οδηγία 2004/41/ΕΚ.
   
      (4)  Βλέπε σελίδα 17 της παρούσας Επίσημης Εφημερίδας.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Κατάλογος των χωρών και των εδαφών από όπου επιτρέπονται οι εισαγωγές αλιευτικών προϊόντων, σε οποιαδήποτε μορφή, τα οποία προορίζονται για ανθρώπινη κατανάλωση
            I.   Χώρες και εδάφη που καλύπτονται από ειδική απόφαση βάσει της οδηγίας 91/493/ΕΟΚ του Συμβουλίου
            AE— Ενωμένα Αραβικά Εμιράτα
            AG— Αντίγκουα και Μπαρμπούντα
            AL— Αλβανία
            AN— Ολλανδικές Αντίλλες
            AR— Αργεντινή
            AU— Αυστραλία
            BD— Μπαγκλαντές
            BG— Βουλγαρία
            BR— Βραζιλία
            BS— Μπαχάμες
            BZ— Μπελίζε
            CA— Καναδάς
            CH— Ελβετία
            CI— Ακτή Ελεφαντοστού
            CL— Χιλή
            CN— Κίνα
            CO— Κολομβία
            CR— Κόστα Ρίκα
            CS— Σερβία και Μαυροβούνιο (1)
            
            CU— Κούβα
            CV— Πράσινο Ακρωτήριο
            DZ— Αλγερία
            EC— Ισημερινός
            EG— Αίγυπτος
            FK— Νήσοι Φώκλαντ
            GA— Γκαμπόν
            GD— Γρενάδα
            GH— Γκάνα
            GL— Γροιλανδία
            GM— Γκάμπια
            GN— Γουινέα Κονακρί
            GT— Γουατεμάλα
            GY— Γουιάνα
            HK— Χονγκ Κονγκ
            HN— Ονδούρα
            HR— Κροατία
            ID— Ινδονησία
            IN— Ινδία
            IR— Ιράν
            JM— Τζαμάικα
            JP— Ιαπωνία
            KE— Κένυα
            KR— Νότια Κορέα
            KZ— Καζακστάν
            LK— Σρι Λάνκα
            MA— Μαρόκο
            MG— Μαδαγασκάρη
            MR— Μαυριτανία
            MU— Μαυρίκιος
            MV— Μαλδίβες
            MX— Μεξικό
            MY— Μαλαισία
            MZ— Μοζαμβίκη
            NA— Ναμίμπια
            NC— Νέα Καληδονία
            NG— Νιγηρία
            NI— Νικαράγουα
            NZ— Νέα Ζηλανδία
            OM— Ομάν
            PA— Παναμάς
            PE— Περού
            PG— Παπουασία-Νέα Γουινέα
            PH— Φιλιππίνες
            PF— Γαλλική Πολυνησία
            PM— Σαιν Πιέρ και Μικελόν
            PK— Πακιστάν
            RO— Ρουμανία
            RU— Ρωσία
            SA— Σαουδική Αραβία
            SC— Σεϋχέλλες
            SG— Σιγκαπούρη
            SN— Σενεγάλη
            SR— Σουρινάμ
            SV— Ελ Σαλβαδόρ
            TH— Ταϊλάνδη
            TN— Τυνησία
            TR— Τουρκία
            TW— Ταϊβάν
            TZ— Τανζανία
            UG— Ουγκάντα
            US— Ηνωμένες Πολιτείες της Αμερικής
            UY— Ουρουγουάη
            VE— Βενεζουέλα
            VN— Βιετνάμ
            YE— Υεμένη
            YT— Μαγιότ
            ZA— Νότια Αφρική
            ZW— Ζιμπάμπουε
            II.   Χώρες και εδάφη που πληρούν τους όρους του άρθρου 2 παράγραφος 2 της απόφασης 95/408/ΕΚ του Συμβουλίου
            AM— Αρμενία (2)
            
            AO— Αγκόλα
            AZ— Αζερμπαϊτζάν (3)
            
            BJ— Μπενίν
            BY— Λευκορωσία
            CG— Δημοκρατία του Κονγκό (4)
            
            CM— Καμερούν
            ER— Ερυθραία
            FJ— Φίτζι
            IL— Ισραήλ
            MM— Μυανμάρ
            SB— Νήσοι Σολομώντος
            SH— Αγία Ελένη
            TG— Τόγκο
         
      
      
         (1)  Εξαιρουμένου του Κοσσυφοπεδίου, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999.
      
         (2)  Μόνο για εισαγωγές ζωντανής ποταμοκαραβίδας (Astacus leptodactylus) που προορίζεται για άμεση κατανάλωση από τον άνθρωπο.
      
         (3)  Μόνο για εισαγωγές χαβιαριού.
      
         (4)  Μόνο για εισαγωγές αλιευτικών προϊόντων που έχουν αλιευθεί, καταψυχθεί και συσκευαστεί στην τελική τους συσκευασία στη θάλασσα.»